Supernova
Supernova televíziós zenei válogató műsor Lettországban, mely 2015-ben indult és célja a 2015-ös Eurovíziós Dalfesztivál lett résztvevőinek kiválasztása. A válogató műsor elődje a Dziesma (magyarul Dal, 2013-ban és 2014-ben), korábban – 2000-től 2012-ig – az Eirodziesma című műsor volt.

Története

Az Eirodziesma című műsor volt 2000 és 2012 között Lettország nemzeti válogatója az Eurovíziós Dalfesztiválra. A verseny győztese képviselhette a dalfesztiválon Lettországot. A verseny szervezője a lett műsorsugárzó a Latvijas Televīzija, amely 1993-ban vált az Európai Műsorsugárzók Uniójának tagjává. Lettország eddig egy alkalommal nyert az Eurovíziós Dalfesztiválon, 2002-ben Marie N jóvoltából, aki „I Wanna” című dalát énekelte el Tallinnban. A lettek először 2000-ben vettek részt a versenyen, és azóta is megszakítás nélkül neveztek indulót a dalfesztiválra.

2013-ban és 2014-ben a válogatót Dziesma (Dal) név alatt rendezték meg.

2015 óta a Supernova című válogató kereteiben keresik a dalfesztivál lett képviselőjét.

Menete
A 2015-ös vetélkedő négy show-műsorból állt, amelyek 2015. február 1-től február 22-ig, a döntőig tartottak, mely lezárta a vetélkedőt. A műsorokat az LTV (Latvijas Televīzija), a lett nemzeti televízió közvetítette.

Győztesek

Jegyzetek

Lásd még 
 Supernova 2020
 Eurovíziós Dalfesztivál
 Lettország az Eurovíziós Dalfesztiválokon

További információk

Források
 
 

Nemzeti válogatók az Eurovíziós Dalfesztiválra
Tehetségkutató versenyek
Televízióműsorok